b'\n_START_ARTICLE_\nSalaping umiiral\n_START_PARAGRAPH_\nSa batas, nangangahulugan ang pariralang salaping umiiral (legal tender) sa isang paraan ng pagbayad o instrumentong pampananalapi na kinikilala ng batas bilang isang bagay na maaaring gamitin sa pagbayad ng anumang pagkakautang, at kung saan nawawala o kinukunsidera nang "bayad" ang utang na iyon. Halimbawa, sa maraming bansa, tinatanggap bilang salaping umiiral ang salaping papel at barya, ngunit iba ang kahulugan ng "salaping umiiral" sa bawa\'t bansa o hurisdiksiyon.'